Sonja Loots en Finuala Dowling spreek hul blydskap oor M-Net-letterkundepryse uit | NB
Sonja Loots en Finuala Dowling spreek hul blydskap oor M-Net-letterkundepryse uit
by Chris on Oct 22nd, 2012 Tweet
Drie skrywers van NB-uitgewers het Vrydag met die louere weggestap by die toekenningsplegtigheid van die M-Net-letterkundepryse 2012: Sonja Loots het in die Afrikaanse kategorie gewen vir haar roman Sirkusboere, Finuala Dowling se Homemaking for the Down-at-heart was die wenner in die Engelse kategorie en Deon Meyer se 7 dae is in die "Film"-kategorie aangewys as die boek wat die beste in 'n rolprent omskep kan word.
Jo Prins het ná die plegtigheid met Loots en Dowling gesels. Albei was baie bly oor die erkenning wat hul werk ontvang het. Al is die skryfproses iets wat 'n mens op jou eie moet deurmaak, erken Loots dat 'n skrywer tog wil weet wat lesers daarvan dink. Dowling, wat al vantevore vir haar digkuns bekroon is, maar nie vir haar prosa nie, voel nou, ná dié erkenning, dat sy wel ook 'n romansier is. Lees die artikel en kyk ook 'n video van wat Loots te sê gehad het.
"Mens wil jouself graag vertel dit maak nie saak nie, maar, embarrassingly, maak dit saak."
So het 'n effens oorblufte Sonja Loots gistermiddag in 'n hotel in Rosebank, Johannesburg, gereageer pas nadat sy vanjaar die M-Net-letterkundeprys vir haar roman Sirkusboere (Tafelberg) gewen het.
Tags: 7 Dae, Afrikaans, Awards, Crime, Deon Meyer, English, Fiction, Finuala Dowling, Historical Fiction, Homemaking for the Down-at-Heart, Human & Rousseau, Kwela, Mythological Fiction, N B Publishers, NB, Sirkusboere, Sonja Loots, South Africa, Video